**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ**

**ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ**

**(ΠΟΣΚΕ)**

ΚΑΥΚΑΣΟΥ 8, ΑΘΗΝΑ Τ.Κ 11362

ΤΗΛ.210-9959181,FAX:210-9916854

Email: poske2013@gmail.com

Δ/νση Επικοινωνίας : Χαρ.Τρικούπη 12 Ηλιούπολη

                                                                                                                                         Αθήνα 18/06/2015

**ΔΕΛΤΙΟ ΤΥΠΟΥ**

**ΘΕΜΑ:**

Φορολόγηση Clawback – Rebate – Εφαρμογή των USB/TOKEN

Σε συνέχεια επαφών της Ομοσπονδίας μας με παράγοντες του Υπουργείου Οικονομικών και του ΕΟΠΥΥ ενημερωθήκαμε ότι η φορολόγηση για τα εισοδήματα του 2014 θα γίνει όπως και για τα εισοδήματα του 2013 δηλαδή μετά την αφαίρεση του clawback και rebate.  Για τον λόγο αυτό θα εκδοθούν νέα σημειώματα από τον ΕΟΠΥΥ για το clawback και rebate όλου του 2014 μετά και τον υπολογισμό του ορίου ανά πάροχο τα οποία όπως πληροφορηθήκαμε θα αναρτηθούν έως τα τέλη της επόμενης εβδομάδας για να υπάρχει ικανός χρόνος για να υπολογισθούν στις φορολογικές δηλώσεις  για τις οποίες  όπως  πληροφορούμαστε θα υπάρχει παράταση για την κατάθεσή τους.

Συνημμένα σας κοινοποιούμε ανακοινώσεις του ΠΙΣ και ΙΣΑ για το ίδιο θέμα.

Ως προς την εφαρμογή του USB/TOKEN μετά και την από 10/6/2015 επιστολή μας στην ΗΔΙΚΑ αναρτήθηκε σήμερα στο e-prescription ανακοίνωση που τροποποιεί την προηγούμενη και δεν ορίζει συγκεκριμένο μεταβατικό στάδιο αλλά για όσο διάστημα χρειαστεί μέχρι να εκπαιδευτούν οι Ιατροί και λυθούν μετά από παρατηρήσεις μας τεχνικά προβλήματα και δυσλειτουργίες θα λειτουργεί παράλληλα και το προηγούμενο. Μετά από αυτά προτείνουμε στα μέλη μας να ακολουθήσουν τις οδηγίες που έχουν αναρτηθεί προκειμένου να παραλάβουν το USB/TOKEN για να έχουν ικανό χρόνο να εξοικειωθούν με την νέα εφαρμογή.

 Ο ΠΡΟΕΔΡΟΣ                                                  Ο ΓΕΝ.ΓΡΑΜΜΑΤΕΑΣ

Φ.Ν.ΠΑΤΣΟΥΡΑΚΟΣ             ΑΝΑΣΤΑΣΙΟΣ Δ. ΤΣΑΤΣΟΣ